OpenLLM-France/wikimedia huggingface dataset:
# Jesus Maria Alkain

Jesus Maria Alkain Martikorena (Donostia, 1922ko urtarrilaren 27a – 2001eko uztailaren 1a) euskal herritar ekonomialari eta politikaria izan zen. EAJ alderdiko militantea eta Donostiako alkatea ere izan zen, 1979-1983 urte bitartean.

## Biografia

Donostiako Merkataritza Eskolako katedra laguntzailea izan zen; ondoren, ikastetxe bereko zenbait eskolaren ardura hartu zuen bere gain. Bestalde, merkataritza intendentzia ikasi zuen Bilboko Merkataritza Goi Ikasketen Eskolan (egun Euskal Herriko Unibertsitateko Ekonomia eta Enpresa Zientzien Fakultatea) eta bertan graduatu zen 1955ean.
Hiru urte lehenago, 1952an, Espainiako Instituto de Censores Jurados de Cuenta delakoan sartu zen; 1956an Colegio Nacional de doctores y licenciados en ciencias económicas y comerciales izenekoan, baita Kontu-ikuskarien Erregistro Ofizialean ere, 1989an. Pakea istripu eta aseguruen mutualitatean, zuzendariorde, gerente eta lehendakaria izan zen.
1987-1991 bitartean, Euskal Herriko Unibertsitateko Gizarte Kontseiluko kidea. Euskalerriaren Adiskideen Gipuzkoako Batzordeak Adiskide oso izendatu zuen. Domina eta sari ugari jaso du: Encomienda de la Orden del Mérito Civil (1991), Gran Cruz de la Orden del Mérito Civil (1983), Medalla de oro al Mérito en el trabajo (1986), Donostia Hiriak Hiritar Merituari emandako domina (1986) eta Euskadiko Gurutze Gorriaren Zilarrezko Domina (1986).
Eusko Ikaskuntzan, 1992ko abenduaren 12an, Elkarteko Diruzain aukeratu zuten, eta horren ondorioz, Batzorde Eragileko eta Batzorde Iraunkorreko kidea da. Karguaren indarraldia amaiturik, berriro hautatu zuten kargu berean, 1997an. Eusko Ikaskuntzak J. M. Barandiaren Fundazioan dituen lau ordezkarietako bat da.

## Ibilbide politikoa

Diktadura Frankista ondorengo lehenbiziko 1979ko hauteskundeak ospatzeko unean Alkain Gipuzko Buru Batzarreko presidentea zen,Gipuzkoako EAJ alderdiak gobernatzen zuen erakunde nagusienetakoa. Donostiako alkatea izan zen 1979tik 1983 arte, Euzko Alderdi Jeltzalearen zerrenda buru gisa, eta Prokuradorea Gipuzkoako Batzar Nagusietan, Donostiako eskualdetik.
Halere, alkatea hautatzeko bozketan Herri Batasunako hautagairekin berdinketa egon zen, bina bederatzi boto lortu baitzituzten (Herri Batasunako kasuan bere sei zinegotziei Euskadiko Ezkerra beste hori batu zitzaizkien). Legediaren arabera, berdinketa kasuan hautagaitza bozkatuenaren hautagaia hautatu behar zen, hortaz 1979ko apirilaren 20an Alkainek bere kargua hartu zuen. Bestalde, Gipuzkoako Diputatua izan zen Eusko Legebiltzarrean, 1984tik 1986ra, alderdi berarekin.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/26 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* ↑ Donostiako Udala EAJko alkatearekin eratu da, ABC egunkaria, 1979ko apirilaren 21.
* ↑ Jesus Maria Alkain alkate izendatu dute, Diario Vasco egunkaria, 2009ko apirilaren 21a.

## Kanpo estekak

* Biografia profila izen bereko Donostiako kalearen fitxan.
* Datuak: Q2651839
* Multimedia: Jesús María Alkain / Q2651839
# Periko Solabarria

Periko Solabarria Bilbao (Portugalete, Bizkaia, 1930eko urtarrilaren 27a – Bilbo, 2015eko ekainaren 24a) Euskal Herriko ezker abertzaleko politikaria izan zen, Erromatar Eliza Katolikoko apaiz izana. Militante nekaezina, 85 urte zituela ere, hil aurretxoan, kalean ibili zen protestetan parte hartzen.

## Bizitza

Familia xume baten baitan jaioa, 1954. urtean apaiztu zen. Apaiz lanak Bizkaiko Meatzaldean egin zituen. Apaiz langile jardun zuen hainbat urtetan, eta langile-mugimenduan parte hartze nabarmena izan zuen frankismo garaian. Hori dela eta, hainbat aldiz espetxeratu zuten Zamoran. LAB erakundean sartu zen 1975ean, eta, Euskadiko Ezkerra alderdian egindako militantzia labur baten ondoren, Herri Batasunari atxiki zitzaion. Alderdi horrekin, Espainiako diputatu izan zen 1979an eta 1982an. Eusko Legebiltzarreko legebiltzarkide ere hautatua izan zen 1980an. 1983ko eta 1987ko foru hauteskundeetan Bizkaiko Foru Aldundiko batzarkide izendatu zuten.
2012ko Eusko Legebiltzarrerako hauteskundeetan Euskal Herria Bildu koalizioko Bizkaiko zerrendan azken tokia izan zuen. 2013an Barakaldoko jaietako pregoilari izendatu zuten, baina Tontxu Rodriguez PSEko alkateak ukatu egin zion pregoia irakurtzea, PPren helegite bat aintzat hartuta. Herri Batasunekoa izateagatik egin zuen eskaera hori PPk.
Azken urteetan, mugimendu sozialen protestetan parte hartu zuen, batez ere behartsuen, langabeen, etxegabeen, euskal presoen eta borroka feministaren alde. 2015eko ekainaren 24an hil zen arte, militante nekaezina izan zen, eta bukaeraraino buruz ondo ibili zen, baina osasun arazoak izan zituen 2012ko irailaren 26az geroztik. Egun hartan, greba batean, aldakan jo zuen ertzain batek, eta min izan zuen harrezkero.

## Bibliografia

* Barberena Mondragon, Eneko (2015): Periko gazteekin hizketan, Txalaparta.
* Datuak: Q9057674
* Multimedia: Periko Solabarria / Q9057674
* 1 2 3 Jon Ordoñez eta Ainhoa Larrabe: «Periko Solabarria hil da, ezker abertzaleko kide historiko eta militante nekaezina», Berria, 2015-06-24.
# Bojador

Bojador —Bojador lurmuturra bezala ere ezaguna— (arabieraz: رأس بوجادور‎, Rā's Būjādūr; amazigeraz: ⴱⵓⵊⴷⵓⵔ, Bujdur; gaztelaniaz eta portugesez: Cabo Bojador; frantsesez: Cap Boujdour) Mendebaldeko Sahararen ipar-mendebaldeko kostaldean dago, Kanariar uharteetatik hego-hego-ekialdera.

## Historia

Bertara iritsi zen lehen europar nabigatzailea, Gil Eanes marinela izan zen, 1434an, bere hamabortzgarren espedizioan, Henrike Nabigatzailea printzeak bultzatuta. Ingurutik nabigatu zuten europar itsasontzi asko desagertu izanak, itsas munstroen existentzia eta Bojador lurmuturretik hegoaldera igarotzeko ezinezkotasuna bezalako mitoak sorrarazi zituen.
Kabotaje bidaietako ardura nagusiena, Bojador lurmuturretik gertu gertatzen diren haize aldaketak ziren, non, urtaro guztietan, gogor jotzen hasten diren ipar-ekialdetik. Azkenean, kostaldetik aldenduz, haize mesedegarriagoak zeudela ikusi zen. 1434tik aurrera, ibilbidea, portugaldarren eta beste herrialde batzuen espedizio berriei irekia geratu zen, lehenik Afrika hegoalderantz, eta, ondoren, Indiaraino.
1884an, Espainiak, Bojador lurmuturraren kostaldea, bere subiranotasunpeko protektoratu bezala izendatu zuen. 1975ean, Espainia erretiratu zen, eta, Madrileko Akordioen ondoren, Maroko, inguru hura kontrolpean hartzen saiatu zen, Maroko eta Aljeriaren arteko lehiak abiaraziz, Fronte Polisarioak aldarrikatzeagatik, Arabiar Errepublika Demokratiko Sahararra 1976an aldarrikatu zuen erakundea.

## Erreferentziak

* ↑ Euskaltzaindia. Ekialde Hurbileko eta Ipar Afrikako toponimia. .

## Kanpo estekak

* Datuak: Q185222
* Multimedia: Cap Bojador / Q185222
# Beit Yehuda sinagoga

Beit Yehuda sinagoga, Assayag sinagoga ere deitua, Marokoko Tanger hirian dagoen sinagoga ohia da, 1890ean eraikia. Azken aldiz 1950eko hamarkada inguruan erabili zen sinagoga gisa, eta 2022az geroztik Tangerreko Museo Judua da.

## Historia

Marokoko beste hiriek ez bezala, Tangerrek ez zuen judu-auzorik edo mellah harresiturik. Hala eta guztiz ere, Tangerreko sinagogak medinaren hego-mendebaldeko auzo batean zeuden. Auzo honi Beni Idder deitzen zitzaion, bere garapena hasi zuen familiari erreferentzia eginez.
Beit Yehuda sinagoga 1890ean sortu zen Siaghin kalean, Beni Idder auzoaren iparraldean. 1950eko hamarkadaren amaierara arte aktibo egon zen, eta gero sei hamarkada inguruz hutsik geratu zen.
Sinagoga zaharra museo gisa berriro irekitzea 2020ko abenduan Marokoko Gobernuak abian jarritako kultur ekimenetako bat izan zen, Israel eta Marokoren arteko normalizazio-akordioaren ostean. Berrikuntza Malika Laâroussi arkitektoak egin zuen eta museoa Isabelle Timsit museografoak sortu zuen. Inaugurazioa 2022ko abuztuaren 19an egin zen.

## Erreferentziak

* ↑ (Gaztelaniaz) «Inaugurado un museo de la memoria judía en Tánger» Rue20.com 2022-08-20 (Noiz kontsultatua: 2025-02-25).
* ↑ (Frantsesez) López Soler, Mónica. (2013). Les couleurs de la memoire. Routes d´architecture pour voyageurs émotifs. Malaga: Service des programmes de la ville de Malaga. Observatoire de l’Environnement Urbain, OMAU, 93 or. (Noiz kontsultatua: 2025-02-25).
* ↑ (Ingelesez) Mas Garriga, Jordi. «Map of Synagogues of Tangier» Discovering Tanger (Noiz kontsultatua: 2025-02-25).
* ↑ (Ingelesez) «Jewish Memory Museum inaugurated in Tangier» The North Africa Post 2022-08-20 (Noiz kontsultatua: 2025-02-25).
* ↑ (Ingelesez) «Jewish History Museum Inaugurated in Moroccan Port Town» The Algemeiner 2022-08-22 (Noiz kontsultatua: 2025-02-25).
* ↑ (Ingelesez) «Assayag synagogue to house Jewish Museum of Tangier» European Jewish Congress 2021-06-21 (Noiz kontsultatua: 2025-02-25).
* ↑ (Ingelesez) Kasraoui, Safaa. «Morocco Inaugurates Museum Dedicated to Jewish History in Tangier» Morocco World News 2022-08-21 (Noiz kontsultatua: 2025-02-25).

## Kanpo estekak

* Datuak: Q116763740
# Bolero (Ravel)

    Artikulu hau Maurice Ravelek sortutako musikalani buruzkoa da; beste esanahietarako, ikus «Bolero (argipena)».
Bolero (frantsesez Boléro) edo Ravelen Bolero, Maurice Ravel ziburutar musika klasiko musikagileak 1928an konposatu eta urte bereko azaroaren 22an Parisko Garnier Operan estreinatu zuen zuen musikalan bat da.
Izena partitura originalaren izenburuan forma espainiarrean —hots, tilderik gabe— agertzen bazen ere, Ravelek bizi osoan egin zituen aipamen idatzi guztietan forma frantses tildeduna erabili zuen.
Boleroa Ida Rubinstein dantzariari konposatu eta eskainitako lana izan zen, berehalako arrakasta lortu eta azkar modu unibertsalean zabaldu zena, autorearen lan ezagunena bihurtuz, eta XX. mendeko musikaren erakusgarri.
Pieza osoan, fondoan, entzuten denaː

## Erreferentziak

* ↑ Izena partitura originalaren izenburuan tilderik gabe, forma espainiarrean, agertzen bazen ere, Ravelek bizi osoan egin zituen aipamen idatzi guztietan forma frantsesa, tildearekin, erabili zuen.

## Kanpo estekak

* Do-do si do... Ravelen boleroari buruz Argia astekarian
* Datuak: Q327331
* Multimedia: Boléro / Q327331
# Alvise Cadamosto

Alvise Cadamosto edo Alvide da Ca' da Mosto (Venezia, Veneziako Errepublika, 1432 - 1488ko uztailaren 18a) Veneziako itsasgizona izan zen.

## Biografia

Mediterraneoan barrena merkataritza-bidaia ugari egin ondoren, Kanariar uharteetara eta Afrika mendebaleko kostaldera (Senegal eta Gambia) abiatu zen, Antonio Da Nolirekin batera, Henrike Nabigatzailea Portugalgo printzeak antolatu zuen espedizioaren buru (1455-1456). Cabo Verdeko uharteak aurkitu zituen bidaia horietan.
El libro de la prima navigazione per l´oceano a la terre de Nigri bidaia eta aurkikunde horien berri ematen duen liburua idatzi zuen (1507an argitara emana).

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q360073
* Multimedia: Alvise da Ca' da Mosto / Q360073
# Saida Fikri

Saida Fikri (Casablanca, 1971ko azaroaren 28a) Marokoko abeslari-konpositorea da, bere abestietan landutako gaiak zein magrebtar eta mendebaldeko musika estiloen fusioagatik ezaguna.

## Biografia

Saida Fikrik 1994an ekin zion bere ibilbide profesionalari, Nadmana izeneko lehen diskoa kaleratuta, urte berean Saidak kontzertu handia eman zuen Belgikako Bruselako plaza handian. Milaka lagun bildu ziren arrazakeriaren eta diskriminazioaren aurkako martxa baten ostean, Jeunesse ouvrière chrétienne (JOC) elkarte katolikoak antolatu zuen kontzertua.
Saida behin baino gehiagotan egon da Magreben eta Europan. 1998an Belgikako gobernuak emakume magrebtarra ordezkatzera gonbidatua. Urte berean, kontzertu handi bat eman zuen Amsterdamgo “Paradiso” aretoan, munduko izar handiei eskainitako aretoan. Herbehereetako bira hau W produkzioak antolatu zuen.F.Division kontzertua.
1997az geroztik, Saida Fikri Estatu Batuetan bizi da. Munduko maitasun eta bake gaietan oinarritutako One World izeneko albuma atera zuen AEBko merkaturako, albuma.
2006an kaleratu zuen Essilm (bakea) zortzigarren diskoa.
2012an fundazio bat sortu zuen gutxi garatutako hezkuntza sistemak dituzten herrialdeetan eskolak eraikitzeko.
2016an, Marokora itzuli zen bizitzera; orduan, Don Bigg raperoarekin elkartu zen bere titulu berriak ekoizteko. Arabieraz eta amazigeraz abesten du.
2019an, World Music-eko Mégri saria jaso zuen "Oudayen uda" nazioarteko arteen eta kulturaren jaialdian.

## Diskografia

* 1994: Nadmana
* 1995: Salouni alâdab
* 1998: Al Hamech
* 2001: Kloub Arrahma
* 2004: Assir Al Madfoune
* 2005: Hanna
* 2006: Essilm
* 2014: Denia Fi l'Mizane mamak et babak
* 2020: Hkayet Lmraya

## Erreferentziak

* ↑ (Frantsesez) CCME. «CCME - Saida Fikri, la Joan Baez marocaine» www.ccme.org.ma (Noiz kontsultatua: 2025-02-24).
* ↑ (Ingelesez) Mrabett, Hamza. (2022-12-02). «Saida Fikri, An Old Soul Back Home» Barlaman Today (Noiz kontsultatua: 2025-02-24).
* ↑ (Frantsesez) MATIN, LE. (2016-01-12). «Saïda Fikri de retour au Maroc» Le Matin.ma (Noiz kontsultatua: 2025-02-24).
* ↑ (Frantsesez) Firdaous, Kawtar. (2016-01-08). «Saida Fikri s’installe au Maroc» LobservateurDuMaroc (Noiz kontsultatua: 2025-02-24).
* ↑ (Frantsesez) Guisser, Salima. (2011-11-30). «Saida Fikri chante en amazigh» Aujourd'hui le Maroc (Noiz kontsultatua: 2025-02-24).
* ↑ (Frantsesez) rédaction, La. (2019-07-26). «Les artistes Hadda Ouakki, Samira Kadiri et Saida Fikri à l’ « Eté des Oudayas »» Femmes du Maroc (Noiz kontsultatua: 2025-02-24).

## Kanpo estekak

* Datuak: Q3461575
* Multimedia: Saida Fikri / Q3461575
# Ettedgui sinagoga

Ettedgui sinagoga (hebreeraz: בית הכנסת אטדגי‎, arabieraz: كنيس التدغي‎) Marokoko Casablanca hiriko medinan dagoen sinagoga da.

## Historia

Ettedgui sinagoga Casablancako gune garrantzitsuenetako bat izan zen bertako juduentzat, 1942ko azaroan Casablancako itsas guduan suntsituta geratu arte.
Berreraikuntza 2011n hasi zen, suntsitu eta mende erdi baino gehiago. Magrebeko arabierazko hedabideen arabera, gobernuak 844.000 dolar eman zituen zaharberritzea finantzatzeko. Bigarren inaugurazioa 2016ko abenduaren 20an egin zen, eta Mohammed VI.a erregeak bertan parte hartu zuen.
Sinagogatik gertu, Casablancako judu auzoari eskainitako museo bat dago.

## Erreferentziak

* 1 2 (Ingelesez) «Morocco’s king attends rededication of Casablanca synagogue and Jewish museum» Jewish Telegraphic Agency 2016-12-20 (Noiz kontsultatua: 2025-02-25).
* 1 2 3 (Arabieraz) «المعبد اليهودي "التدغي" ومتحف "الملاح" وضريح "سيدي علال القرواني".. إشعاع الثقافة والتراث المغربيين اليهودي والإسلامي» Ahdath 2016-12-17 (Noiz kontsultatua: 2025-02-25).
* ↑ (Frantsesez) Cohen, Jean-Louis. (2002). Casablanca: Colonial Myths and Architectural Ventures. Monacelli Press ISBN 1-58093-087-5. OCLC .49225856.
* ↑ (Frantsesez) Alluchon, Jacqueline. «Synagogue Ettedgui» Casablanca (Noiz kontsultatua: 2025-02-25).
* ↑ (Ingelesez) «Moroccan king attends rededication of Casablanca Jewish sites» The Times of Israel 2016-12-21 (Noiz kontsultatua: 2025-02-25).

## Kanpo estekak

* Datuak: Q28221791
* Multimedia: Ettedgui Synagogue / Q28221791
# Usue Egia

Usue Egia Fernandez de Retana (Durango, Bizkaia, 1992) ilustratzailea da, Ikus-entzunezko Komunikazioan graduatua. Arte Ederretako graduko ikasketak hasi zituen 2021/2022 ikasturtean.

## Biografia

Txikitatik jakin zuen marraztea zela bere adierazpen-modua. Marrazkiaren hainbat arlotan lan egin du: marrazketa teknikoa, artistikoa, komikia, animazioetako ilustrazioa, etab. Bere tresna gogokoenak arkatza, errotuladoreak, eskanerra eta Adobeko programak izaten dira. Komunikazioko Gradua egin zuen 2011-2015era Euskal Herriko Unibertsitatean. 2016-2019ra Publizitate eta Harreman Publikoetako Gradua burutu zuen unibertsitate berean.

## Lanak

* 2019an Martxoaren 8ko muralak diseinatu zituen Durangon.

### Argitalpenak

* Nik esaten dudalako (Denonartean, 2022) Ana Arribillaga-Usue Egia
* Ura leporaino (Denonartean, 2022)

## Sariak eta aintzatespenak

* 2021 urtean Durango Sor(tzaileen) Leku beka irabazi zuen Usue Egiak Ustekabean, krak proiektuarekin literatura eta ilustrazioa atalean. Proiektua liburu batean gauzatzeko helburua zuen, nobela grafiko edo komiki formatuan. 2022ko udazkenean 'Ura leporaino' komikia argitaratu zuen.
* 2025eko otsailaren 20an Euskaraldia 2025 aurkeztu zen Durangon, baita egitasmoa zabaltzen lagunduko duten herritarrek osatutako hamaikakoa ere, Usue Egia Fernández de Retanak eta beste 10 herritarrek osasutako hamaikakoa, hain zuen.

## Iruditegia

Usue Egiak diseinatutako zenbait mural
* 2019ko Martxoaren 8 murala 1.
* 2019ko Martxoaren 8 murala 2.
* 2019ko Martxoaren 8 murala 3.

## Erreferentziak

* ↑ Usue Egia. .
* ↑ «Usue Egia: "Matriusken panpin itxurari nortasuna ematea bilatu nuen M8ko muraletan" - Durango» Anboto.org (Noiz kontsultatua: 2022-10-21).
* ↑ www.funtsak.com, Funtsak-Diseño y Programación Web-. «Libros de Usue Egia Fernandez de Retana. Biografía y bibliografía» www.txalaparta.eus (Noiz kontsultatua: 2022-10-21).
* ↑ «“Gure helburua hezkuntza arloan psikologia eta garapen emozionala lantzeko materiala sortzea izan da” - Durango» Anboto.org (Noiz kontsultatua: 2022-10-23).
* ↑ «Durangoko Udalak herriko kultur sortzaileen 16 proiektu babestuko ditu - Durango» Anboto.org (Noiz kontsultatua: 2022-10-31).
* ↑ Ustegabean krak - Usue Egia. (Noiz kontsultatua: 2022-10-21).
* ↑ «Durangoko Euskaraldia eta hamaikakoa aurkeztu dituzte - Durango» Anboto.org (Noiz kontsultatua: 2025-02-21).

## Kanpo estekak

* Datuak: Q114796538
# Chrysaster

Chrysaster Gracillariidae familiako tximeleta genero bat da. Bere espezie tipoa Chrysaster hagicola da.

## Espezieak

| Espeziea | Egoera |
| Chrysaster hagicola | daturik gabe |
| Chrysaster ornatella | daturik gabe |
| Chrysaster ostensackenella | daturik gabe |

## Kanpo estekak

* Datuak: Q5114559
* Multimedia: Chrysaster / Q5114559
* Espezieak: Chrysaster
# Jon Maya

    Ez nahasi Jon Maia bertsolariarekin.
Jon Maya Sein (Errenteria, Gipuzkoa, 1977ko azaroaren 5a) dantzaria da, Kukai dantza taldeko zuzendaria.

## Ibilbidea

Sei urte zituela ekin zion dantzari, Errenteriako Ereintza Dantza Taldean. Dantza tradizionalean jaso du bere heziketa nagusia, eta hortik abiatuta landu ditu bere proiektuak. Bakarlari gisa, 1997tik 2005era bitartean zazpi aldiz izan zen Euskal Herriko aurreskulari txapelduna.
1999tik 2001era, Laxok taldeko partaide izan zen, eta proiektu horren ondotik, 2002. urtean, Kukai konpainia sortu zuen. Konpainia horretan dantzari, koreografo eta zuzendari lanak egiten ditu orduz geroztik, dantza tradizional eta garaikidearen arteko bideetan sakonduz eta artista ugarirekin elkarlanean. Hartara, lankide izan dituzte Mireia Gabilondo, Cesc Gelabert, La Intrusa Danza, Pantxika Telleria, Iker Gómez, Jone San Martín, Israel Galván, Logela Multimedia, Oreka Tx, Euskadiko Orkestra Sinfonikoa, Juan Mari Beltran, Carlos Núñez eta abar.
1997. urteaz geroztik Errenteria Musikal Musika eta Dantza Eskolako irakaslea da, eta Ereintza Dantza Taldean ere eskolak ematen ditu. Horren gain, hainbat koreografia lantegi eskaini ditu Euskal Herrian zein atzerriko jaialdi eta hirietan.

## Sariak

Kukai dantza taldearekin sari hauek irabazi ditu:
* 2009: ‘Hnuy illa…’ ikuskizunarekin 2009 urtean Espainiako Arte Eszenikoen Max Sarietan Errebelazio saria irabazi zuten.
* 2017: Espainiako Dantza Sari Nazionala
* 2017: Max Sarietan Dantza Ikuskizun hobearena 'Oskara' espektakuluarengatik.
* 2019: Max sarietan Dantza Ikuskizun hobearena 'Erritu' espektakuluarengatik

## Erreferentziak

* 1 2 3 «Zuzendaria», Kukai.info.
* ↑ HNUY ILLA - KUKAI-TANTAKA PREMIO MAX ESPECTÁCULO REVELACIÓN 2009. (Noiz kontsultatua: 2021-10-19).
* ↑ «Kukai Dantza, Jon Mayak zuzendutako konpainiak, 2017 Dantza Sari Nazionala irabazi du | Jakiunde» www.jakiunde.eus (Noiz kontsultatua: 2020-02-24).
* ↑ (Gaztelaniaz) Val, Carmen del. (2020-02-23). «Crítica | La religiosidad del baile de Kukai Dantza seduce en el Mercat» El País ISSN 1134-6582. (Noiz kontsultatua: 2020-02-24).

## Ikus, gainera

* Pantxika Telleria
* Oihan Indart Salbide
* Iñaki Irigoien
* Marian Arregi
* Biktor Olaeta
* Juan Antonio Urbeltz
* Claude Iruretagoyena

## Kanpo estekak

* Datuak: Q23907904
# Saseta

Saseta (azentua lehen silaban; ofizialki Sáseta) Trebiñuko Konderriko herria da. 2007ko urtarrilaren 1eko erroldaren arabera 16 biztanle ditu.
Udalerri independentea izan zen; 1857 baino lehen desagertu zen, urte horretako erroldan dagoeneko kontuan hartzen ez delako.
Okinatik Sasetara bitartean oinezko ibilaldi ikusgarria dago Ihuda ibaiaren ertzetik.

## Demografia eta biztanleria

Sasetako biztanleria :
| 2000 | 2001 | 2002 | 2003 | 2004 | 2005 | 2006 | 2007 |
| 19 | 20 | 15 | 14 | 14 | 14 | 14 | 16 |

## Garraio

Eskualdeko Garraioa sareak linea bat ditu herrian:
* Eskualdeko Garraioa
| Zerbitzua | Hasiera | Ibilbidea | Amaiera ⁠ |
| 16 | Armentia T. Trebiñu | Arluzea • Markiz • Saseta • Urarte • Paritza • Lañu • Albaita • Fuidio • Faidu • Mesantza • Samiano • San Martin Galbarin • Torre • Argote • Axarte • Agilu • Marauri • Ogeta • Saratsu • Pedruzo • San Vicentejo • Imiruri • Uzkio | Armentia T. Trebiñu |

## Kanpo estekak

* Datuak: Q11703623
* Multimedia: Sáseta / Q11703623
# Ihabar

Ihabar (azentua lehen silaban) Nafarroa garaiko ipar mendebaldeko herri bat da, Sakanako eskualdekoa, Iruñeko merindadekoa eta Iruñetik 28 kilometrora dago. 2020ko urtarrilaren 1eko erroldaren arabera, herriak 136 biztanle ditu.
Arakilgo udalerriaren parte da beste hamahiru kontzejurekin batera (Aizkorbe, Ekai, Etxarren, Etxeberri, Egiarreta, Errotz, Hiriberri, Ihabar, Izurdiaga, Murgindueta, Satrustegi, Urritzola eta Zuhatzu).
1857ko errolda baino lehen berezko udalerria izan zuen.

## Demografia eta biztanleria

Ihabargo biztanleriaren bilakaera azken urteetan.
* Ihabargo biztanleria

## Azpiegitura eta garraioak

La Burundesa autobus konpainiaren Sakanako herriak elkartzen dituen Gasteiz-Iruñea lineak geltokia dauka kontzejuan. Guztira hiru zerbitzu izaten dira norabide bakoitzean. Linearen ibilbidea honakoa da:
* Gasteiz - Ilarratza - Argomaiz - Agurain - Munain - San Roman - Ibarguren - Andoin - Olatzagutia - Ziordia - Altsasu - Urdiain - Iturmendi - Bakaiku - Etxarri Aranatz - Arbizu - Lakuntza - Arruazu - Uharte Arakil - Irañeta - Ihabar - Hiriberri - Etxarren - Irurtzun - Eritze - Saratsa - Añezkar - Berriobeiti eta Iruñea

## Kanpo estekak

* Datuak: Q3148356
* Multimedia: Ihabar / Q3148356
* ↑ (Gaztelaniaz) «Habitantes Ihabar 2000-2020» www.foro-ciudad.com (Noiz kontsultatua: 2021-03-04).
# Billoda

Billoda (azentua lehen silaban; gaztelaniaz: Víllodas) Arabako erdialdeko herri bat da, Añanako kuadrillako Iruña Oka udalerrikoa. 1976 arte, Iruña udalerri zaharrean egon zen, Billodaren auzoa den Garaborekin batera.

## Demografia

* Billodako biztanleria

## Garraioa

Araba Bus sareko lineak zerbitzua ematen dio herri honi:
* Araba Bus
| Zerbitzua | Hasiera | Ibilbidea | Amaiera ⁠ |
| 13 | Gasteiz (geltokia) | Gasteiz (Bastiturri) • Gasteiz (epaitegiak) • Gasteiz (Gaztelako Atea) • Subillabide • Tresponde • Billoda • Billoda (Plaza) • Langraiz Oka (udaletxea) • Langraiz Oka (bar-posta) • Langraiz Oka (Bikuña) • Olabarri • Mandaita • Pobes • Padul • Gesaltza Añana (museoa) • Gesaltza Añana • Tuesta • Espejo • Villanañe • Uribarri Gaubea • Gurendes • San Millan de San Zadornil • Korro • Tobillas | Bobeda |

## Ondasun nabarmenak

* Iruña-Veleia aztarnetegi arkeologikoa.
* Billodako zubia. XIV-XV. mendeetakoa (beraz, Erdi Aroaren bukaerakoa, Antzinako Erromaren garaia baino askoz geroagokoa), baina jendartean ezaguna da erromatar zubia izenaz ere.
* Badaiako Santa Katalinaren monasterioa, XIV. mendekoa, 1999an Santa Katalinako lorategi botanikoa bilakatuta.

## Argazki galeria

* San Kristobal eliza

## Kanpo estekak

* Datuak: Q3564476
* Multimedia: Víllodas-Billoda / Q3564476